CELEX: 62021TN0702
Language: bg
Date: 2021-10-30 00:00:00
Title: Дело T-702/21: Иск, предявен на 30 октомври 2021 г. — Екобулкос/Комисия

17.1.2022   
            
            
               BG
            
            
               Официален вестник на Европейския съюз
            
            
               C 24/45
            
         
      Иск, предявен на 30 октомври 2021 г. — Екобулкос/Комисия
      (Дело T-702/21)
      (2022/C 24/59)
      Език на производството: български
      
         Страни
      
      
         Ищец:„Екобулкос“ ЕООД (Тодоричене, България) (представител: М. Димитров, адвокат)
      
         Ответни: Европейска комисия
      
         Искания на ищеца
      
      Ищецът моли Общия съд:
      
                  —
               
               
                  да установи неправомерно бездействие на Европейската комисията по жалба SA.56620 (2020/FC) на „Екобулкос“ ЕООД,
               
            
                  —
               
               
                  да осъди Комисията да заплати съдебните разноски на „Екобулкос“ ЕООД,
               
            
                  —
               
               
                  при условията на алтернативност, ако Комисията се произнесе по жалбата след предявяване на настоящия иск, да осъди Комисията да заплати съдебните разноски.
               
            
         Основания и основни доводи
      
      В подкрепа на иска ищецът излага пет основания.
      
                  1.
               
               
                  Комисията не е изпълнила задълженията си да следи за предоставяните помощи от държавите членки, произтичащи от членове 107 ДФЕС и 108 ДФЕС.
               
            
                  2.
               
               
                  Комисията не е разгледала своевременно жалба SA.56620 (2020/FC) от 21 февруари 2020 г. на дружеството относно възможна неправомерна помощ съгласно член 12, параграф 1, втора алинея от Регламент (ЕС) 2015/1589 на Съвета (1).
               
            
                  3.
               
               
                  Комисията не се е произнесла с необходимото решение съгласно член 15, параграф 1 от Регламент (ЕС) 2015/1589 на Съвета, с което е следвало:
                  
                              —
                           
                           
                              да обяви, че мярката, за която е уведомена, не представлява помощ, или
                           
                        
                              —
                           
                           
                              да обяви, че мярката е съвместима с вътрешния пазар, или
                           
                        
                              —
                           
                           
                              да започне производството по член 108, параграф 2 ДФЕС („решение за започване на официална процедура по разследване“).
                           
                        
            
                  4.
               
               
                  Комисията не е изпратила копие от решението си до жалбоподателя съгласно член 15, параграф 2, трета алинея от Регламент (ЕС) 2015/1589 на Съвета.
               
            
                  5.
               
               
                  Комисията не е предприела необходимите действия и след като е поканена за това на 22 юни 2021 г. съгласно член 265 ДФЕС.
               
            
         (1)  Регламент (ЕС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз (ОВ L 248, 2015 г., стр. 9).